CELEX: 32011D0843
Language: mt
Date: 2011-12-13 00:00:00
Title: 2011/843/UE: Deċiżjoni ta’ Implimentazzjoni tal-Kummissjoni tat- 13 ta’ Diċembru 2011 dwar il-kontribuzzjoni finanzjarja tal-Unjoni għal programm nazzjonali tar-Renju ta’ Spanja fl-2011 għall-ġbir, il-ġestjoni u l-użu ta’ dejta fis-settur tas-sajd (notifikata bid-dokument numru C(2011) 9318)

16.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 334/29
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-13 ta’ Diċembru 2011
   dwar il-kontribuzzjoni finanzjarja tal-Unjoni għal programm nazzjonali tar-Renju ta’ Spanja fl-2011 għall-ġbir, il-ġestjoni u l-użu ta’ dejta fis-settur tas-sajd
   (notifikata bid-dokument numru C(2011) 9318)
   (It-test bl-Ispanjol biss huwa awtentiku)
   (2011/843/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 861/2006 tat-22 ta’ Mejju 2006 li jistabbilixxi miżuri finanzjarji Komunitarji għall-implimentazzjoni tal-Politika Komuni tas-Sajd u fil-qasam tal-Liġi tal-Baħar (1), u b’mod partikolari l-Artikolu 24(1) tiegħu,
   Billi:
   
               (1)
            
            
               Ir-Regolament (KE) Nru 861/2006 jistabbilixxi l-kundizzjonijiet li fihom l-Istati Membri jistgħu jirċievu kontribuzzjoni mill-Unjoni Ewropea għal infiq imġarrab fil-programmi nazzjonali tagħhom għall-ġbir u l-ġestjoni ta’ dejta.
            
         
               (2)
            
            
               Dawk il-programmi għandhom jitfasslu skont ir-Regolament tal-Kunsill (KE) Nru 199/2008 tal-25 ta’ Frar 2008 dwar l-istabbiliment ta’ qafas Komunitarju għall-ġbir, il-ġestjoni u l-użu ta’ data [dejta] fis-settur tas-sajd u appoġġ għall-parir xjentifiku fir-rigward tal-Politika Komuni dwar is-Sajd [tas-Sajd] (2) u r-Regolament tal-Kummissjoni (KE) Nru 665/2008 tal-14 ta’ Lulju 2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 199/2008 (3).
            
         
               (3)
            
            
               Ir-Renju ta’ Spanja ppreżenta l-programm nazzjonali għall-2011 - 2013 kif stipulat fl-Artikolu 4(4) u (5) tar-Regolament (KE) Nru 199/2008. Dan il-programm ġie approvat fl-2011 skont l-Artikolu 6(3) tar-Regolament (KE) Nru 199/2008.
            
         
               (4)
            
            
               Dan l-Istat Membru ssottometta previżjonijiet baġitarji annwali li jkopru l-perjodu 2011 - 2013 skont l-Artikolu 2 tar-Regolament tal-Kummissjoni (KE) Nru 1078/2008 tat-3 ta’ Novembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 861/2006 rigward in-nefqa mġarrba mill-Istati Membri għall-ġbir u l-ġestjoni tad-dejta bażika dwar is-sajd (4). Il-Kummissjoni evalwat il-previżjonijiet baġitarji annwali tal-Istati Membri, kif stipulat fl-Artikolu 4 tar-Regolament (KE) Nru 1078/2008, billi kkunsidrat il-programm nazzjonali approvat.
            
         
               (5)
            
            
               L-Artikolu 5 tar-Regolament (KE) Nru 1078/2008 jistabbilixxi li l-Kummissjoni għandha tapprova l-previżjoni baġitarja annwali u tiddeċiedi dwar il-kontribuzzjoni finanzjarja annwali tal-Unjoni għal kull programm nazzjonali skont il-proċedura stipulata fl-Artikolu 24 tar-Regolament (KE) Nru 861/2006 u fuq il-bażi tar-riżultat tal-evalwazzjoni tal-previżjonijiet baġitarji annwali kif imsemmi fl-Artikolu 4 tar-Regolament (KE) Nru 1078/2008.
            
         
               (6)
            
            
               L-Artikolu 24(3)(b) tar-Regolament (KE) Nru 861/2006 jistabbilixxi li r-rata tal-kontribuzzjoni finanzjarja għandha tiġi ffissata minn Deċiżjoni tal-Kummissjoni. L-Artikolu 16 ta’ dak ir-Regolament jistipula li miżuri finanzjarji tal-Unjoni fil-qasam tal-ġbir tad-dejta bażika ma għandhomx jaqbżu l-50 % tal-ispejjeż imġarrba mill-Istat Membru fit-twettiq tal-programm ta’ ġbir, ġestjoni u użu ta’ dejta fis-settur tas-sajd.
            
         
               (7)
            
            
               Din id-Deċiżjoni tikkostitwixxi d-deċiżjoni finanzjarja skont it-tifsira tal-Artikolu 75(2) tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5).
            
         
               (8)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat għas-Sajd u l-Akkwakultura,
            
         ADOTTAT DIN ID-DEĊIŻJONI:
   Artikolu 1
   L-ammont massimu globali tal-kontribuzzjoni finanzjarja tal-Unjoni li se jingħata lir-Renju ta’ Spanja għall-ġbir, il-ġestjoni u l-użu ta’ dejta fis-settur tas-sajd għall-2011, u r-rata tal-kontribuzzjoni finanzjarja tal-Unjoni, huma stabbiliti fl-Anness.
   Artikolu 2
   Din id-Deċiżjoni hija indirizzata lir-Renju ta’ Spanja.
   
      Magħmul fi Brussell, it-13 ta’ Diċembru 2011.
      
         
            Għall-Kummissjoni
         
         Maria DAMANAKI
         
            Membru tal-Kummissjoni
         
      
   
   
      (1)  ĠU L 160, 14.6.2006, p. 1.
   
      (2)  ĠU L 60, 5.3.2008, p. 1.
   
      (3)  ĠU L 186, 15.7.2008, p. 3.
   
      (4)  ĠU L 295, 4.11.2008, p. 24.
   
      (5)  ĠU L 248, 16.9.2002, p. 1.
   
      ANNESS
      
         IL-PROGRAMMI NAZZJONALI 2011 – 2013
      
      
         IN-NEFQA ELIĠIBBLI U L-KONTRIBUZZJONI MASSIMA TAL-UNJONI GĦALL-2011
      
      
                  (f'EUR)
               
            
                  Stat Membru
               
               
                  Nefqa eliġibbli
               
               
                  Kontribuzzjoni massima tal-Unjoni
                  (Rata ta’ 50 %)
               
            
                  IR-RENJU TA’ SPANJA
               
               
                  16 043 361,16 
               
               
                  8 021 680,58 
               
            
                  IT-TOTAL
               
               
                  16 043 361,16 
               
               
                  8 021 680,58